**KAIŠIADORIŲ RAJONO SAVIVALDYBĖS ADMINISTRACIJOS ŽASLIŲ SENIŪNIJOS**

**IŠPLĖSTINĖS SENIŪNAIČIŲ SUEIGOS PROTOKOLAS Nr. 2**

2021 m. spalio 7 d.

Žasliai

Sueiga įvyko 2021 m. spalio 7 d. 15.00 val.

Sueigos pirmininkė: (Duomenys nuasmeninti) - Guronių seniūnaitijos seniūnaitė .

Sueigos sekretorė: (Duomenys nuasmeninti) – Žaslių seniūnijos vyriausioji specialistė.

DALYVAUJA šeši sueigos nariai, kvorumas yra.

Guobos seniūnaitijos seniūnaitė (Duomenys nuasmeninti); Stabintiškių seniūnaitijos Seniūnaitė (Duomenys nuasmeninti); Guronių seniūnaitijos seniūnaitė (Duomenys nuasmeninti); Karsakų seniūnaitijos seniūnaitė (Duomenys nuasmeninti); Mikalaučiškių seniūnaitijos seniūnaitė (Duomenys nuasmeninti); Mikalaučiškių bendruomenės pirmininkė (Duomenys nuasmeninti); seniūnė (Duomenys nuasmeninti) ir vyriausioji specialistė (Duomenys nuasmeninti).

DARBOTVARKĖ:

1. Dėl 2022 metais numatytų atlikti seniūnijos vietinės reikšmės kelių ir gatvių priežiūros (remonto) darbų ir prioritetų sąrašo peržiūrėjimo ir jo patvirtinimo pagal seniūnijai skiriamas Kelių priežiūros ir plėtros programos finansavimo lėšas.
2. Seniūnijai skirtų 2021 m. biudžeto lėšų I-III ketvirčių panaudojimo ataskaita.
3. Seniūnaičių ir bendruomenių atstovų pateiktų prašymų, pasiūlymų, pageidavimų nagrinėjimas.
4. Pasirengimas paminėti Žaslių miestelio 565 metų jubiliejų.
5. Kiti klausimai.

SVARSTYTA:

1. Dėl 2022 metais numatytų atlikti seniūnijos vietinės reikšmės kelių ir gatvių priežiūros

(remonto) darbų ir prioritetų sąrašo peržiūrėjimo ir jo patvirtinimo pagal seniūnijai skiriamas Kelių priežiūros ir plėtros programos finansavimo lėšas.

Seniūnė pristatė kelių sąrašą pagal prioritetus numatytus Kaišiadorių rajono savivaldybės Žaslių seniūnijos vietinės reikšmės kelių ir gatvių tiesimo ir taisymo (remonto) darbų programą 2021–2026 m., t. y.

1) asfalto dangos įrengimui gatvė nr. zsg7 (Pravažiavimas nuo Stoties g. iki Stoties g.81);

2) asfalto dangos atnaujinimas kelias nr. zs5 (Žasliai - Cineikiai);

3) žvyro dangos atnaujinimas kelias nr. zs5 (Žasliai - Cineikiai);

4) grunto dangos atnaujinimas kelias nr. zs6 (Cineikiai - Čiviškių k. kapinės).

Seniūnė informavo apie 2021 metais atliktus kelių ir gatvių priežiūros darbus (greideriuota ir profiliuota – 3 kartus, įdubų užtaisymui panaudota – 500 m3 žvyro ir 50 m3 skaldos, gatvių su asfaltbetonio danga duobių užtaisymui panaudota – 400 m2 asfalto).

Stabintiškių seniūnaitijos seniūnaitė (Duomenys nuasmeninti) prašė skirti finansavimą Stabintiškių g. Stabintiškių k. pėsčiųjų tako su gatvės apšvietimu įrengimo projektavimui.

NUTARTA.

Žaslių seniūnijoje 2022 m. vietinės reikšmės kelių ir gatvių priežiūros darbus atlikti sekančia tvarka:

1.1. asfalto dangos įrengimas gatvėje nr. zsg7 (Pravažiavimas nuo Stoties g. iki Stoties g.81).

1.2. Asfalto dangos atnaujinimas kelyje nr. zs5 (Žasliai - Cineikiai).

1.3. Žvyro dangos atnaujinimas kelyje nr. zs5 (Žasliai - Cineikiai).

1.4. Grunto dangos atnaujinimas kelyje nr. zs6 Žasliai - Čiviškių k. kapinės.

1.5. Kelių ir gatvių su žvyro danga greideriavimas ir profiliavimas 4 kartus per metus.

1.6. Kelių ir gatvių su žvyro danga įdubų ištaisymas, įrengiant išlyginamąjį sluoksnį (700 m3 žvyro mišinio ir 300 m3 skaldos mišinio).

1.7. Vietinės reikšmės kelių ir gatvių su asfaltbetonio danga duobių užtaisymas (apie 400 m2).

1.8. Stabintiškių g. Stabintiškių k. pėsčiųjų tako su gatvės apšvietimu įrengimo projektavimas iš KPP lėšų.

BALSAVO: „už“ – 6, „prieš“ – 0.

SVARSTYTA:

1. Seniūnijai skirtų 2021 m. biudžeto lėšų I-III ketvirčių panaudojimo ataskaita.

 Seniūnė supažindino apie seniūnijos veiklai skirtų lėšų per 2021 m. I-III ketvirčius panaudojimą. 2021 m. biudžetas 135900,00 Eur. Bendrų personalo paslaugų administravimo išlaidos: baigtas įrengti garažas seniūnijos administracinio pastato kieme - 4300,00 Eur, užtverta nauja tvora seniūnijos administracinio pastato sklype - 1050,00 Eur, įsigyta automobilinė priekaba - 990,00 Eur, motopjūklas - 599,00 Eur, administracinio pastato katilinės perdangos įrengimas - 2958,45 Eur.

Viešų Žaslių seniūnijos kelių ir gatvių remonto išlaidos: kelio nr. zs6 (Cineikiai – Čiviškių k. kapinės) 319 m atkarpos paprastasis remontas - 9215,22 Eur, kelio nr. zs32 (VRK nr. 143 – Daubara) paprastasis remontas - 10256,82 Eur, papildoma kelių ir gatvių priežiūra (žvyravimas, kelkraščių sužeminimas, kelių defektavimas) - 7525,32 Eur. Kelio nr. zs28 (Mikalaučiškės – Mikalaučiškių žvyro karjeras) 250 m atkarpai gautas 6740,40 Eur finansavimas iš kariuomenės.

Seniūnijos komunalinio ūkio priežiūros išlaidos: kapinių priežiūra - 4500,00 Eur, viešų erdvių priežiūra - 2405,47 Eur, Budelių piliakalnio priežiūra - 1500,00 Eur, pakelių šienavimas (135 km) - 2327,74 Eur, valstybinių plotų (Guronių k. Stoties g., Talpūnų k. Stoties g., Statkūniškio pušynas, Stabintiškių k. Stabintiškių g., Vilties g.), senosios Žydų kapinės Naujažerio k. 6,48 ha) priežiūra - 2587,46 Eur, sniego valymas - 19033,30 Eur, komunalinių atliekų tvarkymas - 6256,28 Eur, elektros energija gatvių apšvietimui - 3881,91 Eur, kilnojami tualetai (Žaslių mstl., Mančiūnų, Krivonių civilinėse kapinėse, Statkūniškio, Naujažerio maudyklose, Žaslių bažnyčios slėnyje) - 1590,07 Eur, Čiviškių kapinių tvorosn remontas - 1900,00 Eur, Guronių kapinių tvoros remontas - 1694,00 Eur, 2 skelbimų lentos - 980,00 Eur, sunaudotas vanduo Žaslių kapinėse - 92,28 Eur).

Socialinių būstų priežiūra: nuotekų sistemų įrengimas Papartėlių k. - 2490,00 Eur, Stabintiškių k. - 9970,00 Eur, stogo pakeitimas Žaslių mstl. - 16844,64 Eur.

 Mikalaučiškių seniūnaitijos seniūnaitė (Duomenys nuasmeninti) prašė seniūnės didesnį dėmesį skirti kelių priežiūrai, dažniau greideriuoti kelius, kad kaimų gyventojai turėtų tinkamas susisiekimo sąlygas.

NUTARTA.

Pritarti seniūnijos 2021 m. biudžeto lėšų I-III ketvirčių panaudojimo ataskaitai.

BALSAVO: „už“ – 6, „prieš“ – 0.

1. SVARSTYTA. Seniūnaičių ir bendruomenių atstovų pateiktų prašymų, pasiūlymų,

pageidavimų nagrinėjimas.

 Prašymų, pasiūlymų, pageidavimų nebuvo pateikta.

1. SVARSTYTA. Pasirengimas paminėti Žaslių miestelio 565 metų jubiliejų.

 Seniūnė informavo, kad kartu su Žaslių kultūros centro iniciatyvine grupe ruošiamasi paminėti Žaslių 565 metų jubiliejų. Pristatė kultūros centro pateiktą idėją – švęsti 565 minutes, t.y. nepertraukiamai skirtingose vietose 9 valandas vyks įvairūs renginiai. Seniūnė kvietė prisidėti prie šio renginio, teikti idėjas.

1. SVARTSTYTA. Kiti klausimai.

Karsakų seniūnaitijos seniūnaitė (Duomenys nuasmeninti) kreipėsi dėl greičio ribojimo per

Karsakų gyvenvietę. PK informuotas. Šiuo metu dažnai stovi policijos pastatyti trikojai.

Posėdžio pirmininkė (Duomenys nuasmeninti)

Posėdžio sekretorė (Duomenys nuasmeninti)